
PËR SHPRONËSIMIN, PËR INTERES PUBLIK, TË PRONARËVE TË PASURIVE TË PALUAJTSHME, PRONË PRIVATE, QË PREKEN NGA REHABILITIMI DHE ZGJERIMI I FUSHËS SË MBETJEVE URBANE TË QYTETIT TË TIRANËS, NË FSHATIN SHARRË

Në mbështetje të nenit 100 të Kushtetutës, të neneve 5, pika 1, 20 e 21 të ligjit nr.8561, datë 22.12.1999 “Për shpronësimet dhe marrjen në përdorim të përkohshëm të pasurisë, pronë private, për interes publik”,  dhe të nenit 8 të ligjit nr.9464, datë 28.12.2005 “Për Buxhetin e Shtetit të vitit 2006”, të ndryshuar, me propozimin e Ministrit të Punëve Publike, Transportit dhe Telekomunikacionit, Këshilli i Ministrave

VENDOSI:

1. Shpronësimin, për interes publik, të pronarëve të pasurive të paluajtshme, pronë private, që preken nga rehabilitimi dhe zgjerimi i fushës së mbetjeve urbane të qytetit të Tiranës, në fshatin Sharrë.
2. Shpronësimi të bëhet në favor të komunës Vaqarr.
3. Pronarët e pasurive të paluajtshme,  që shpronësohen, të kompensohen në vlerë të plotë, sipas masës përkatëse, që paraqitet në tabelën, që i bashkëlidhet këtij vendimi, për sipërfaqen  4 237 (katër mijë e dyqind e tridhjetë e shtatë) m2 tokë arë, të vlerësuar me çmimin  537 (pesëqind e tridhjetë e shtatë) lekë/m2, me vlerë të përgjithshme shpronësimi  2 275 269 (dy milionë e dyqind e shtatëdhjetë e pesë mijë e dyqind e gjashtëdhjetë e nëntë) lekë.
4. Vlera e shpenzimeve procedurale, në shumën 128 810 (njëqind e njëzet e tetë mijë e tetëqind e dhjetë) lekë, të përballohet nga komuna Vaqarr.
5.  Vlera e përgjithshme e shpronësimit,  2 275 269 (dy milionë e dyqind e shtatëdhjetë e pesë mijë e dyqind e gjashtëdhjetë e nëntë) lekë, të përballohet nga llogaria e veçantë e Ministrisë së Financave pranë Bankës së Shqipërisë “Fondi i shpronësimeve”.
6.  Shpronësimi të fillojë më 1.6.2008 dhe të përfundojë më 31.8.2008.
7. Pronarët e përmendur në listën, që i bashkëlidhet këtij vendimi, për të cilët është bërë shënimi “Plotësim dokumentacioni”, të kompensohen, për efekt shpronësimi, pasi të kenë paraqitur dokumentacionin e plotë të pronësisë pranë komunës Vaqarr.
8. Ngarkohen Ministria e Punëve Publike, Transportit dhe Telekomunikacionit, Ministria e Financave dhe komuna Vaqarr për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

KRYEMINISTRI
Sali  Berisha

LISTA E PRONARËVE PASURITË NË PRONËSI TË TË CILËVE PREKEN NGA REHABILITIMI DHE ZGJERIMI I FUSHËS SË MBETJEVE URBANE TË QYTETIT TË TIRANËS NË FSHATIN SHARRË

	1
	Haki
	Fadil
	Vladi
	3321
	138/1
	162
	537
	86994
	86994
	Konfirmim ZRPP

	2
	Qazim
	Dervish
	Vladi
	3321
	139/10
	3530
	537
	1895610
	1895610
	Konfirmim ZRPP

	3
	Nezir
	Beqir
	Muca
	3321
	146/7
	225
	537
	120825
	120825
	Konfirmim ZRPP

	4
	Qamil
	Beqir
	Muca
	3321
	146/8
	225
	537
	120825
	
	Konfirmim ZRPP

	5
	Bajram
	Beqir
	Muca
	3321
	146/9
	95
	537
	51015
	51015
	Konfirmim ZRPP

	
	
	Totali
	
	
	
	4237
	
	2275269
	2275269
	



